recursal/SuperWikiNEXT-32B huggingface dataset:
**பென்டாஎரித்ரிட்டோல் டெட்ராநைட்ரேட்** (Pentaerythritol tetranitrate) சுருக்கமாக (**PETN**), **பெண்ட்**, **பெந்தா**, **டிஇஎன்**, **கொர்பெண்ட்**, **பென்தரைட்** என்றும் (அல்லது அரிதாக, ஜேர்மனியில் முதன்மையாக **nitropenta**), எனப்படுவது ஒரு வேதிப்பொருளாகும். இது நைட்ரோகிளைசெரின், நைட்ரோசெல்லுலோஸ் குடும்பத்தை சேர்ந்தது, மேலும் இது நைட்ரோகிளிசரினுடன் அமைப்பு ரீதியாக மிகவும் ஒத்ததாக உள்ளது. பெண்டா என்பது ஐந்து கரிம அணுக்களை குறிக்கிறது.

இது மிகவும் சக்தி வாய்ந்த வெடிபொருட்களில் ஒன்றாக அறியப்படுகிறது. இதை பிளாஸ்டிக்ஸுடன் கலக்கும் போது, வெடிக்கும்.

இது இரத்தநாள விரிவூக்கி மருந்தாகவும் பயன்படுத்தப்படுகிறது, மேலும் மார்பு நெரிப்பு போன்ற இதய நோய்களுக்கு சிகிச்சையளிக்கவும் பயன்படுத்தப்படுகிறது.

வரலாறு
------

ஜெர்மனி வெடிபொருள் உற்பத்தி நிறுவனமான ரெயின்ஸ்-வெஸ்ட்ஃபிலிஸ் ஸ்ப்ரங்க்ஸ்டாப் ஏ.ஜி என்ற நிறுவனத்தால் இந்த வெடிபொருள் முதல்முதலில் 1894 இல் தயாரிக்கப்பட்டது. இதன் உற்பத்தி 1912 இல் தொடங்கி, ஜேர்மன் அரசாங்கத்திடம் காப்புரிமையும் பெறப்பட்டது. முதல் உலகப் போரில் ஜெர்மன் இராணுவத்தால் PETN பயன்படுத்தப்பட்டது.

பயன்பாடு
--------

முதல் உலகப் போருக்கு பிறகு இந்த வெடிபொருள் வணிக ரீதியில் அறிமுகம் செய்யப்பட்டது. இது ஆபத்தான வெடிபொருளாக இருப்பதால் இதன் விற்பனைக்கு பல்வேறு நாடுகள் மிகுந்த கட்டுப்பாடுகளை விதித்துள்ளன. எனினும் கள்ளச் சந்தையில் இது விற்கப்படுகிறது. படைத்துறை மற்றும் சுரங்கத் தொழிலில் பிஇடிஎன் சட்டப்பூர்வமாக பயன்படுத்தப்படுகிறது. இதை எக்ஸ்ரே மற்றும் பிற பாரம்பரிய உபகரணங்களால் கண்டறிவது கடினம் என்பதால். பாதுகாப்பு சோதனைகளை கடந்து விடுவது எளிது என்பதால், தீவிரவாதிகள் இதை பயன்படுத்துகின்றனர். 2011 இல் தில்லி உயர் நீதிமன்றத்தில் 17 பேரை பலிகொண்ட குண்டுவெடிப்பு சம்பவத்தில் பிஇடிஎன் பயன்படுத்தப்பட்டதாக நம்பப்படுகிறது.

மேற்கோள்கள்
-----------

1. ↑  Childs, John (1994). "Explosives". *A dictionary of military history and the art of war*.  ISBN 978-0-631-16848-5.
2. ↑  "New Drugs". *Can Med Assoc J* **80** (12): 997–998. 1959. பப்மெட்:20325960.
3. ↑  Ebadi, Manuchair S. (1998) (Google Books excerpt). *CRC desk reference of clinical pharmacology*. பக். 383. பன்னாட்டுத் தரப்புத்தக எண்:978-0-8493-9683-0. .
4. ↑  Deutsches Reichspatent 81,664 (1894)
5. ↑  Thieme, Bruno "Process of making nitropentaerythrit," U.S. patent no. 541,899 (filed: November 13, 1894 ; issued: July 2, 1895).
6. ↑  Krehl, Peter O. K. (2009) *History of Shock Waves, Explosions and Impact*.
7. ↑  Urbański, Tadeusz; Ornaf, Władysław and Laverton, Sylvia (1965) *Chemistry and Technology of Explosives*, vol. 2 (Oxford, England: Permagon Press. p. 175.
8. ↑  German Patent 265,025 (1912)
9. ↑  Stettbacher, Alfred (1933). *Die Schiess- und Sprengstoffe* (2. völlig umgearb. Aufl. ). Leipzig: Barth. பக். 459.
10. ↑  "உ.பி. சட்டப்பேரவையில் சக்திவாய்ந்த வெடிபொருள்﻿ தீவிரவாதிகளின் முதல் தேர்வு பிஇடிஎன் என்ஐஏ விசாரிக்க பேரவை பரிந்துரை". *செய்திக்கட்டுரை*. தி இந்து. 15 சூலை 2017. 15 சூலை 2017 அன்று பார்க்கப்பட்டது.
**சோசப் பிலிப்சு** (*Joseph Phillips*) (24 மார்ச் 1911 - 13 நவம்பர் 1987) 1936 ஆம் ஆண்டு கோடைக்கால ஒலிம்பிக் போட்டியில் போட்டியிட்ட இந்திய நாட்டைச் சார்ந்த வளைப்பந்தாட்ட வீரர் ஆவார். தங்கப் பதக்கம் வென்ற இந்திய வளைப்பந்தாட்ட அணியில் இவர் ஒரு உறுப்பினராக இருந்தார். மீண்டும் இவர் ஒரு போட்டியில் விளையாடினார்.

வரலாறு
------

பிலிப்சு மகாராட்டிர மாநிலம் புனேவைச் சேர்ந்த வளைப்பந்தாட்ட வீரர் ஆவார். சோசப் 1911 ஆம் ஆண்டு மார்ச் மாதம் 24 ஆம் தேதி பிறந்தார். 1936 ஆம் ஆண்டு பெர்லினில் நடந்த கோடைகால ஒலிம்பிக்கில் பங்கேற்று தங்கப் பதக்கம் வென்றார். இந்தியா 5 போட்டிகளில் விளையாடி 5ல் வெற்றி பெற்றது. இந்திய தேசிய அணி மொத்தம் 38 கோல்களை அடித்தது. இந்தியா, அமெரிக்கா (7-0), யப்பான் (9-0), அங்கேரியை (4-0) வென்றது. 1936 கோடைகால ஒலிம்பிக்கில் விளையாடிய இந்திய தேசிய வளைப்பந்தாட்ட அணியில் தியான் சந்த் (கேப்டன்), அலி தாரா, சையத் முகமது சாபர், குர்சரண் சிங், ரூப் சிங், முகமது உசேன், மிர்சா நசீர்-உத்-தின் மசூத், சப்பான் சகாப்-உத்-தின் ஆகியோர் இருந்தனர். சோசப் கலிபார்டி, அகமது சேர் கான், பாபு என். நிமல் மற்றும் லியோனல் சி. எம்மெட் மற்றும் பலர் செர்மனிக்கு எதிரான இறுதிப் போட்டியில் விளையாடினர்.

இந்தியாவுக்கு ஆரம்பத்தில் 6 கோல்கள் சாதகமாக இருந்தது. போட்டி மிகவும் சவாலாகவும், பரபரப்பாகவும் இருந்தது. இறுதியில் இந்தியா 8-1 என்ற கோல் கணக்கில் செர்மனியை வீழ்த்தி வெற்றி பெற்றது. இந்தியா தொடர்ந்து மூன்றாவது ஒலிம்பிக் தங்கப் பதக்கத்தை வென்றது.

சோசப் பிலிப்சு, பாபூ நிமலுடன், 1936 இந்திய ஒலிம்பிக் அணியில் பங்கேற்ற புனே வீரர்களில் இருவரில் ஒருவர். 1936 ஒலிம்பிக் பயணத்திற்காக பிலிப்சு மற்றும் பாபுராவிடம் விடைபெறுவதற்காக அவரது உள்ளூர் நகரத்தில் வசிப்பவர்களில் பெரும்பாலானோர் காட்கி ரயில் நிலையத்தில் தோன்றினர். சோசப் பிலிப்சு மற்றும் பாபுராவ் நரசப்பா நிமல் இருவருக்கும் இது மிகப்பெரிய கவுரவம். சோசப் பிலிப்சு 1986 ஆம் ஆண்டு தனது 75 ஆவது வயதில் இறந்தார்.

மேற்கோள்கள்
-----------

1. ↑  "Joseph Phillips". *Olympedia*. 29 March 2022 அன்று பார்க்கப்பட்டது.
**சோசலிசக் குடியரசு** அல்லது **சமதர்மக் குடியரசு** ('*socialist state* அல்லது *socialist republic*), என்பது சமத்துவ சமூகம் ஒன்றைக் கட்டியெழுப்பும் பொருட்டு அரசமைப்புச் சட்டப்படி நடத்தப்படும் ஓர் அரசு ஆகும். ஒரு தனிப்பட்ட நாட்டில் கம்யூனிசப் புரட்சிக்குப் பிறகு அமையும் அரசு, சோசலிசக் குடியரசாக இருக்கும் என கார்ல் மார்க்ஸ் வரையறுக்கிறார். சோசலிசம் அல்லது சமதர்மம் என்ற சொல்லாட்சி, மார்க்சின் காலத்துக்கு முன்பிருந்தே புழக்கத்தில் இருக்கிறது. உழைப்பிற்கேற்ற ஊதியம் அனைவருக்கும் வழங்கும் சமூகத்தை சோசலிச சமூகம் என அழைக்கின்றனர். இதனை லட்சியமாகக் கொண்டு, அதற்கான முயற்சியில் தன்னை ஈடுபடுத்திக் கொள்ளும் குடியரசுகளே சோசலிசக் குடியரசுகளாகும்.

வரலாறு
------

சோவியத் ஒன்றியம் உலகின் முதல் சோசலிச குடியரசாக இருப்பினும், 1871 ஆம் ஆண்டு, மார்ச் மாதத்தின் மத்தியில், பிரெஞ்சு நாட்டில் அமைந்த பாரிஸ் கம்யூன் சோசலிச குடியரசுக்கான பண்பு நலன்களைக் கொண்டிருந்தது. இந்த அரசு மே 28, 1871 இல் கலைக்கப்பட்டது.

இன்றைய சோசலிச குடியரசுகள்
-------------------------

1. சீன மக்கள் குடியரசு
2. கியூபா குடியரசு
3. வட கொரிய ஜனநாயக மக்கள் குடியரசு
4. வியட்நாம் சமத்து‍வ குடியரசு

ஆகிய நாடுகள் சமகால சோசலிச குடியரசுகளாக அறியப்படுகின்றன.

ஆதாரங்கள்
---------

1. ↑
வள்ளுவன் என்னும் சொல் ‘வள்’ என்னும் வேர்ச்சொல்லிலிருந்து பிறந்தது. வளை, வளைவு  என்னும் பொருள்களைத் தருவது. வள்ளல்,  வள்ளியோர்  என்னும்போது கையை வளைத்து வழங்குவோரைக் குறிக்கும். வள்ளி  என்னும்போது வளையும் கொடியைக் குறிக்கும். வளம், வள்ளுரம்  என்னும்போது பொருள் வளத்தையும், மனவளத்தையும் குறிக்கும்.

* இவற்றில் வள்ளுவன், வள்ளுவர் என்னும் சொற்கள் மனவளத்தைக் குறிக்கும் சொல்லோடு தொடர்புடையன.

வள்ளுவன் என இக்காலத்தில் தன்னைக் கூறிக்கொள்ளும் சாதியினரைத் தமிழ்நாடு அரசு தாழ்த்தப்பட்டோர் பட்டியலில்  வைத்துக் கல்வி, வேலைவாய்ப்புத் துறைகளில் 7% இட ஒதுக்கீடு செய்து சலுகை வழங்கிவருகிறது. இந்திய அரசும் இச் சலுகையை வழங்குகிறது.

இவர்கள் அண்மைக்காலம் வரையில் நல்லநேரம், திருமணப் பொருத்தம் முதலானவற்றைப் பார்த்துச் சொல்லும் கணியர்களாக விளங்கிவந்துள்ளனர். எனினும் மேல்சாதியினரால் தீண்டத் தகாதவர் என ஒதுக்கப்பட்டு வந்த்தால் இவர்கள் இந்தப் பட்டியலில் சேர்க்கப்பட்டுள்ளனர்.

சங்க காலத்தில் நாஞ்சில் வள்ளுவன் என்னும் குறுநிலத் தலைவன் சிறந்த வள்ளலாக விளங்கினான்.

12-ஆம் நூற்றாண்டுக் கல்வெட்டு ஒன்று வள்ளுவப்பாடி நாடு என ஐயாற்றுப் படுகை கண்ணனூரைக் குறிப்பிடுகிறது. இங்கு இப்போதும் வள்ளுவன் என்னும் சாதி மக்கள் மிகுதியாக வாழ்ந்துவருகின்றனர். இங்கு அரிசனநல மேல்நிலைப் பள்ளி ஒன்றும் தனியாக இயங்கிவருகிறது. 

இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார். 

* திருவள்ளுவரை வள்ளுவன் சாதி எனல் சால்புடைமை ஆகாது.

அடிக்குறிப்பு
-------------

1. ↑  வள்வாய் ஆழி நற்றிணை 78, வள் உகிர்க் கொக்கு நற்றிணை 100
2. ↑  பெரும்பாணாற்றுப்படை 339, நற்றிணை 297
3. ↑  புறநானூறு 47
4. ↑  வள்ளி நுண்ணிடை அகநானூறு 286
5. ↑  புறநானூறு 219, 320
6. ↑  scheduled casts number 70
7. ↑  தமிழ்நாடு அரசு அரிசன நலத்துறைப் பள்ளிகள்
8. ↑  மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005, பக்கம் 23
**13-ம் நம்பர் வீடு** 1990 ஆம் ஆண்டு வெளியான திகில் தமிழ்த் திரைப்படம்.மலையாளத் திரைத் துறையைச் சேர்ந்த பேபி இத்திரைப்படத்தை இயக்கியுள்ளார்.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

13-ம் எண்ணுள்ள வீட்டுக்கு குடி வருகிறார்கள் அண்ணன், தம்பி கொண்ட குடும்பத்தார்.
முதலில் தாத்தா மர்மமான முறையில் இறக்கிறார். பின்னர் அண்ணன் மர்மமான முறையில் இறக்கிறார்.வீட்டில் திகிலூட்டும் சம்பவங்கள் நடக்கின்றன. புத்தக அலமாரிக்குள் ஒரு மர்ம அறை இருக்கின்றது. அதில் அவ்வீட்டில் நடந்த பழைய சம்பவங்கள் கண் முன்னே தெரிகின்றன. அக்குடும்பத்தின் முன்னோர் ஒருவர் ஒரு பெண்ணின் சாவுக்கு காரணமாக இருக்கிறார். அப்பெண் அவர் வம்சத்தில் வரும் அனைத்தும் ஆண்களையும் பழி வாங்குவதாக சபதம் செய்து உயிர் விடுகிறாள். பழி வெறி கொண்ட அப்பெண்ணின் ஆவி கருவில் இருக்கும் சிறு உயிரைக் கூட விட்டு வைக்கவில்லை. தெய்வத்தின் சக்தி கொண்டு அந்த பெண்ணின் ஆவியை சாந்தம் செய்து அடக்குகிறார்கள்.


1. ↑  "Pathimoonam Number Veedu (1990) Tamil Movie". spicyonion.com. 2013-12-23 அன்று பார்க்கப்பட்டது.
2. ↑  "13-m Number Veedu (1990)". gomolo.com. 2014-12-13 அன்று மூலம் பரணிடப்பட்டது. 2013-12-23 அன்று பார்க்கப்பட்டது.
3. ↑  "Ringing in eerie silence - The New Indian Express". newindianexpress.com. 2013-07-17. 2013-12-23 அன்று பார்க்கப்பட்டது.
4. ↑  "Horror fims loosing sheen in Kollywood?". *தி டைம்ஸ் ஆஃப் இந்தியா*. 2013-12-24 அன்று மூலம் பரணிடப்பட்டது. 2013-12-23 அன்று பார்க்கப்பட்டது. Unknown parameter `|=` ignored (உதவி)
அரசனின் ஆணையை முரசு அறைந்து அறிவிப்பவன் **வள்ளுவன்** என்னும் செய்தியைக் கம்பர் குறிப்பிடுகிறார். 

காலத்தைக் கணிக்கும் வல்லுனரை தமிழகத்தில் உள்ள காமங்களில்(கிராமங்களில்) வள்ளுவர் என்றழைப்பர். இவர்கள், கணியர்களைப் போலவே சோதிடம் மற்றும் வானியல் முதலிய கலைகளில் தேர்ச்சிப் பெற்றவர்களாவர். இவர்கள், காலத்தைக் கணிப்பது, நிமித்தம் பார்ப்பது, மழைவருவதைக் கணிப்பது, திருமணத்திற்கு நாள் மற்றும் பொருத்தம் பார்ப்பது, ஒரு குடும்பத்தில் அல்லது ஊரில் நடைபெறும் நல்ல காரியங்கள் கெட்ட காரியங்களுக்கு நேரம் காலம் கணித்துத் தருவது, கணி கேட்டு வருபவர்களுக்கு கணி சொல்வது முதலியவற்றைச் செய்பவர்கள்.

பழக்கவழக்கங்கள்
---------------

கலைகள்(அறிவியல்) என்பது மானிட இனத்தின் நன்மைக்குப் பயன்படும் நோக்கத்துடன் கண்டுபிடித்து வளர்க்கப்படுபவை என்பதை உணர்ந்தறிந்த சித்தர்கள், அதன் மூலம் தாங்கள் செய்யும் நன்மையின் மூலம் பயன்பெறும் மக்களிடம் கட்டணம் வாங்கவில்லை. பயன்பெற்றவரே முன்வந்து அவரால் முடிந்தளவு பொருள்(பணம்) அல்லது தானியம் கொடுப்பர். இதற்கு, காணிக்கை என்று பெயர். இவ்வாறு முற்காலங்களில், மக்களுக்கு இலவசமாகத் தீர்வுகளைத் தந்த சித்தர்களைப் போல, வள்ளுவர், வைத்தியர், பூசாரி(குறிசொல்லுபவர்), நாடி சோதிடர் முதலியவர் தாங்கள் கற்றறிந்த கலைகள் மூலம் மக்களுக்குச் செய்யும் நன்மைகளுக்கு கட்டணம் வாங்கும் பழக்கம் முன்னாட்களில் இல்லை. காணிக்கை கொடுக்கும் வழக்கம் மட்டுமே இருந்தது. ஆனால், தற்காலத்தில் சிலர் இக்கலைகள் மூலம் செய்யும் நன்மைக்கு கட்டணம் வாங்கும் வழக்கம் உள்ளது.

இவற்றையும் பார்க்கவும்
----------------------

* கணியர்
* திருவள்ளுவர்

மேற்கோள்
--------

1. ↑  "என்புழி, வள்ளுவர், யானை மீமிசை நன் பறை அறைந்தனர்;" (கம்பராமாயணம் – 1. பாலகாண்டம் - 5. திரு அவதாரப் படலம் பானல் 111)
**இளையதம்பி தர்சினி** (1985 - 16.12.2005, புங்குடுதீவு) என்பவர் 2005, டிசம்பர் 16 ஆம் நாள் இலங்கை இராணுவத்தால் பாலியல் வன்முறைக்கு உட்படுத்தப்பட்டு, படுகொலை செய்யப்பட்ட இலங்கைத் தமிழ்ப் பெண் ஆவார்

நிகழ்வு
-------

2005ஆம் ஆண்டு டிசம்பர் 16ஆம் திகதியன்று, தர்ஷினி இளையதம்பி என்ற 20 வயதான இளம்பெண், புங்குடுதீவில் நிலைகொண்டிருந்த கடற்படையினரால் கடத்திச் செல்லப்பட்டு பாலியல் வல்லுறவுக்காளாக்கப்பட்ட பின் கடற்படை முகாமுக்கு அருகிலிருந்த பாழடைந்த கிணறொன்றினுள் சடலமாகப் போடப்பட்டிருந்தார். கொல்லப்படுவதன் முன், அவர் பலரால் பாலியல் பலாத்காரத்திற்கு உட்படுத்தப்பட்டிருப்பதற்கான தடயங்களை அவரது உடல் கொண்டிருந்ததாக வைத்தியசாலைச் சான்றிதழ் கூறுகிறது. உடலின் பல இடங்களில் நகக்கீறல்கள், பற்கடிகளும் காணப்பட்டிருந்ததுடன், அவரது ஒரு மார்பு மிக மோசமாகச் சிதைக்கப்பட்டிருந்தது.

அரசு விசாரணை
------------

இவற்றையும் பார்க்க
------------------

* சாரதாம்பாள்
* கிருஷாந்தி குமாரசுவாமி
* கோணேஸ்வரி முருகேசபிள்ளை

வெளியிணைப்புகள்
---------------

* Rape in Custody in Sri Lanka:Amnesty International

மேற்கோள்கள்
-----------



1. ↑
2. ↑
3. ↑
**ஐஓஎஸ் 6** எனப்படுவது அப்பிள் நிறுவனத்தின் தொடுதிரை கருவிகளுக்கான நகர்பேசி இயங்குதளத்தின் ஆறாம் பதிப்பாகும். இந்தப்பதிப்பு செப்டம்பர் 19, 2012 அன்று வெளியிட்டு வைக்கப்பட்டது. மூன்றாம் தலைமுறை ஐபொட் கருவிகள் மற்றும் முதலாம் தலைமுறை ஐபாட் கருவிகள் இந்த பதிப்பில் ஆதரிக்கப்படவில்லை. ஐபோன் 3ஜிஎஸ் இற்குப் பிந்திய கருவிகள் முதன்மையாக இந்த இயங்குதளத்தின் பதிப்பில் ஆதரிக்கப்பட்டது.

செப்டம்பர் 12, 2012இல் அப்பிள் நிறுவனத்தால் நடத்தப்பட்ட நிகழ்வு ஒன்றில் அப்பிள் ஐபோன் 5 மற்றும் அதை ஆதரிக்கும் ஐஓஎஸ் 6 ஆகியன உத்தியோக பூர்வமாக அறிவிக்கப்பட்டது. பீட்டாபதிப்பில் இருந்து இறுதிப் பயனர் பதிப்பிற்கு விரைவாக மாற்றம்பெற்ற ஐஓஎஸ் பதிப்பாகவும் இந்தப்பதிப்பே திகிழ்கின்றது என்பதையும் இங்கே குறிப்பிட வேண்டும்.

செயற்பாடுகள்
------------

அப்பிள் மற்றும் கூகிள் நிறுவனங்கள் இடையிலான கசப்பான நிக்ழவுகளைத் தொடர்ந்து கூகிள் யூடியூப் மற்றும் கூகிள் மப்ஸ் ஆகிய செயலிகள் இயல்பிருப்பாகவே நீக்கப்பட்டது. ஆயினும் அப்ஸ்டோரின் மூலம் தேவையான பயனர்கள் இதை பதிவிறக்கும் வசதி பின்னர் வழங்கப்பட்டது. அப்பிள் நிறுவனத்தின் மப்ஸ் சசெயலி தேர்ந்தெடுக்கப்பட்ட சில நகரங்களை முப்பரிமான வடிவில் காணும் வசதிகளையும் வழங்கியது.

### சிரி செயலி

அப்பிளின் இலத்திரனியல் உதவியாளர் செயலி சிரியில் மேலதிக வசதிகள் சேர்க்கப்பட்டது. இதன் மூலம் பேஸ்புக், டுவிட்டர் போன்ற தளங்களில் நேரடியாக செய்திகளை இயற்படுத்த முடிகின்றமை, மேலும் உணவகங்களில் முன்பதிவு செய்தல், வானிலை போன்ற தரவுகளைப் பெறும் வசதிகள் முதலியன வழங்கப்பட்டது. இது வரை ஐபோன் 4எஸ்இல் மட்டும் செயற்பட்ட சிரி செயலி இந்தப்பதிப்பின் பின்னர் ஐபோன் 5இலும் செயற்படத்தொடங்கியது.

### பேஸ்புக் ஒருங்கிணைப்பு

பேஸ்புக் செயலி இயங்குதளத்துடன் உள்ளமைந்த ஒரங்கிணைக்கப்பட்ட இணைப்பைக் கொண்டிருந்தது. இதன் மூலம் பேஸ்புக் இயல் செயலியை நேரடியாக ஏனைய செயலிகளில் இருந்து அணுக முடிவதுடன் அப்ஸ்டோர் மற்றும் கேம் சென்டர் போன்ற செயலிகளில் லைக் பொத்தான்கள் ஒருங்கிணைக்கப்பட்டன.

வழுக்கள்
--------

கூகிள் மப்ஸ் நீக்கப்பட்டு அப்பிள் நிறுவனத்தால் வழங்கப்பட்ட மப்ஸ் செயலியில் பல பிழைகள் காணப்பட்டன. அப்பிள் நிறுவனத்தின் முதன்மைச் செயல் அதிகாரி டிம் குக் அவர்களது உத்தியோகப் பூர்வ தளத்தில் மன்னிப்புக் கோருமளவிற்கு வழுக்கள் காணப்பட்டன.

ஐஓஎஸ் 6.1 பதிப்பின் பின்னர் மின்கலம் வேகமாக நிறைவு பெறுதல் மற்றும் நகர்பேசி சமிக்ஜை சரியாக கிடைக்காமை ஆகிய வழுக்களும் அறிவிக்கப்பட்டன.

  



|  **ஐஓஎஸ் இயங்குதளங்கள்** | ஏனைய மோதிரங்களை ஆளும் மாய மோதிரம் |
| --- | --- |
| ஐபோன் ஓஎஸ் 1 | ஐபோன் ஓஎஸ் 2 |ஐபோன் ஓஎஸ் 3 | ஐஓஎஸ் 4 | ஐஓஎஸ் 5 |ஐஓஎஸ் 6 |ஐஓஎஸ் 7 |ஐஓஎஸ் 8 |ஐஓஎஸ் 9 |
**இளைய அப்துல்லாஹ்** (பிறப்பு: 21 மே 1968) இலங்கை முசுலிம் எழுத்தாளரும், வானொலி, தொலைக்காட்சி ஊடகவியலாளரும் ஆவார். இலங்கை சாகித்திய மண்டலப் பரிசு பெற்றவர். புலம் பெயர்ந்து இலண்டனில் வசித்து வருகிறார்.

வாழ்க்கைச் சுருக்கம்
--------------------

இளைய அப்துல்லாஹ் இலங்கையின் வட மாகாணத்தில் முல்லைத்தீவு மாவட்டம், புளியங்குளத்தில் ஒட்டுசுட்டான் என்ற கிராமத்தில் மொகமட் நவாஸ், ஹப்சா ஆகியோருக்குப் பிறந்தவர். 1984 ம் ஆண்டில் இருந்து சிறுகதைகள், இலக்கியக்கட்டுரைகள், கவிதைகள் எழுதி வருகிறார். 1996, 97 ஆம் ஆண்டுகளில் இலங்கை வானொலி தேசிய சேவையில் ‘விடியலை நோக்கி’ எனும் சமாதானத் தொனிப் பொருளில் சஞ்சிகை நிகழ்ச்சியை தொகுத்து வழங்கினார். 2000 சூலை முதல் இலண்டன் தீபம் தொலைக்காட்சியில் இணைந்து செய்தி வாசிப்பாளர், அறிவிப்பாளர், நிகழ்ச்சி விவரணத் தயாரிப்பாளராகப் பணியாற்றினார். தற்போது ஐபிசி தமிழ் தொலைக்காட்சி சேவையில் பணியாற்றுகிறார்.

விருதுகள்
---------

* இலங்கை சாகித்திய மண்டலப்பரிசு 2005 (பிணம் செய்யும் தேசம், கவிதை நூலுக்காக)
* இலங்கை பத்திரிகை ஸ்தாபனத்தின் சிறந்த பத்தி எழுத்தாளருக்கான பி.ஏ சிறீவர்த்தன விருது 2006

எழுதிய நூல்கள்
--------------

தளத்தில்  
இளைய அப்துல்லாஹ் எழுதிய
 ***நூல்கள்*** உள்ளன.

* துப்பாக்கிகளின் காலம், சிறுகதைத் தொகுப்பு, 2004
* பிணம் செய்யும் தேசம், கவிதைத் தொகுப்பு, இலங்கை சாகித்திய மண்டலப் பரிசு கிடைத்திருக்கிறது.
* அண்ணை நான் தற்கொலை செய்யப்போகிறேன் கட்டுரைகள்
* கடவுளின் நிலம், கட்டுரைகள்
* லண்டன் உங்களை வரவேற்பதில்லை, கட்டுரைகள்
* நீரில் விளக்கெரியும் நந்திக்கடல், கட்டுரைகள்

மேற்கோள்கள்
-----------

1. 1 2 3  "இளைய அப்துல்லாஹ் (அனெஸ்) இலண்டன்-". அக்கினிக்குஞ்சு. 3 சூன் 2016 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* இளைய அப்துல்லாவின் வலைப்பதிவு
ராக்ஃபெல்லர் மையத்தில் (Rockefeller Center) கூரைத் தோட்டம்.
*கூரைத் தோட்டம்* என்பது எவ்வித கட்டிடத்தின் கூரையிலும் பயிர் செய்யும் கலையாகும். இது அழகிற்காக மட்டுமின்றி, சரிவர பயன்படுத்தினால் உணவிற்கும் பயன்படுத்த இயலும். இது போக இவை வெப்பத்தினை கட்டுக்குள் வைக்கவும், நீர் சார்ந்த பயன்களும், தோற்ற ஏற்றமும், பொழுதுபோக்கு அம்சங்களும், சுற்றுச்சூழல் பேணிக்காக்கும் பயன்களும் அளிக்கும். இவ்வகைத் தோட்டங்கள் பொதுவாக உணவுப்பொருட்களை விளைவித்தால் அதனை கூரை உழவு (rooftop farming) என்றும் கூறலாம். பச்சைக்கூரை வடிவமைத்து, நிலமின்றி உழவு செய்யும் முறைகளைக்கையாண்டு தொட்டி தோட்டங்கள் அமைப்பர். முன்னரே இருக்கும் இடம் போக கூடுதலாக இடம் கொள்ள கட்டட அமைப்பினை உட்புகுத்தியும், வளியில் பாலங்கள் போன்ற அமைப்புகள் மீதும் இவ்வுழவினை செய்வர்.

வளர்ப்பு
--------

வீட்டின் மாடிப்பகுதியில் காய்கறி மற்றும் அலங்காரச் செடிகள், மூலிகைச் செடிகள் வளர்க்கும் முறையான மாடித் தோட்ட வளர்ப்பு முறை பரவலாக பெருகி வருகிறது. இதனை ‘கூரைத் தோட்டம்’ என்றும் அழைக்கிறார்கள்.

கவனித்தில் கொள்ள வேண்டியவை
--------------------------

* நீங்கள் வளர்க்கும் செடிகளின் தொட்டியின் நீர்க்கசிவினால் மேல் தளம் பாதி்க்கப்படலாம்.
* ஆணிவேர் கொண்ட செடிகளை கூரைத் தோட்டங்களில் பயன்படுத்துவதை தவிர்க்க வேண்டும்

தொடர்பான படங்கள்
----------------

* பயன்கள்பயன்கள்
* விளைச்சல் முறைவிளைச்சல் முறை

உசாத்துணை
---------

1. ↑  Roof gardens as wildlife corridors
2. ↑  EOS magazine, டிசம்பர் 2008
3. ↑  Rooftop farming
4. ↑  Urban rooftops
5. ↑  Rooftop farming systems
6. ↑  "Sing kong Lee advocating aero-bridges" (PDF). 2013-11-12 அன்று மூலம் (PDF) பரணிடப்பட்டது. 2013-04-18 அன்று பார்க்கப்பட்டது.
7. ↑  எளிதாய் அமைக்கலாம் வீட்டுத் தோட்டம்
**கூம்புவடிவத் தூய்மையாக்கி** *( Conical refiner)* என்பது காகிதம் தயாரிக்கும் செயல்முறையில் காகிதக்கூழை தூய்மையாக்கப் பயன்படும் ஓர் இயந்திரமாகும். அமெரிக்கக் கண்டுபிடிப்பாளர் யோசப் யோர்தான் இவ்வியந்தரத்தைக் கண்டறிந்த காரணத்தால் இவ்வியந்திரம் யோர்தான் தூய்மையாக்கி என்ற பெயராலும் அழைக்கப்படுகிறது. இத்தூய்மையாக்கி இயந்திரத்திற்கான காப்புரிமை 1858 ஆம் ஆண்டு இவருக்குக் கிடைத்தது

உள்ளே சுற்றிலும் உலோகப் பட்டைகள் பதிக்கப்பட்ட கொள்கலன் உள்ள கோபுரமே கூம்புவடிவத் தூய்மையாக்கி எனப்படும். தூய்மையாக்கப்பட வேண்டிய பொருள் உயர் அழுத்த விகிதத்தில் கூம்புவடிவத் தூய்மையாக்கும் கோபுரத்திற்குள் செலுத்தப்படுகிறது. இப்பொருள் தேய்ப்பு விளைவை எட்டுவதற்காக, உலோகப் பட்டைக்ளிட விசையுடன் இயந்திரத்திற்குள் உலோகப் பட்டைகளிடம் செலுத்தப்படுகிறது. கோபுரத்தின் எதிர்ப்பக்கம் முடிவான விளைபொருள் வெளியேற்றப்ப்படுகிறது

மேற்கோள்கள்
-----------

1. ↑  Biermann, C (1996). *Handbook of Pulping and Papermaking*. Academic Press. பக். 142. பன்னாட்டுத் தரப்புத்தக எண்:9780080533681. .
2. ↑  Clapperton, R. H. (2014). *The Paper-making Machine: Its Invention, Evolution, and Development*. Elsevier. பக். 197. பன்னாட்டுத் தரப்புத்தக எண்:9781483279602. .
**நைனா பால்சவர் அகமது** (Naina Balsaver) (பிறப்பு 1959) ஒரு இந்திய நடிகை, விளம்பரத் தாரகை மற்றும் பெமினா இந்திய அழகிப் பட்டம் 1976 வென்றவர் ஆவார்.

ஆரம்பகால வாழ்க்கை மற்றும் போட்டி
--------------------------------

நைனா பால்சவர் உத்தரபிரதேசத்தில் பிறந்தார். 1976 ஆம் ஆண்டில் அவர் ஃபெமினா இந்திய அழகிப் போட்டியில் போட்டியிட்டு இறுதியில் விரும்பத்தக்க கிரீடத்தை வென்றார். பிரபஞ்ச அழகிப் போட்டி 1976 மற்றும் உலக அழகிப் போட்டி 1976 ஆகிய போட்டிகளில் இந்தியாவை பிரதிநிதித்துவப்படுத்த அவர் நியமிக்கப்பட்டார். இருப்பினும், 1976 ஆம் ஆண்டு உலக அழகிப் போட்டியில் அவர் போட்டியிடவில்லை, ஏனெனில் இரண்டு தென்னாப்பிரிக்க போட்டியாளர்கள் - ஒரு வெள்ளை மற்றும் ஒரு கருப்பு - இனப் பிரிவினையின் நிறவெறி கொள்கைக்கு இணங்க இந்தப் போட்டியில் அவர் பங்கு பெறும் வாய்ப்பு இல்லாது போனது. ஆனால், அதே ஆண்டு, அவர் பிரபஞ்ச அழகிப் போட்டியில் பங்கேற்றார், ஆனால், வெற்றியாளர் இடங்களை அவரால் பெற இயலவில்லை.

ஃபெமினா இந்திய பிரபஞ்ச அழகிப் பட்டம், மற்றும் ஃபெமினா இந்தியா உலக அழகிப் பட்டங்களை சுமந்த ஒரே ஃபெமினா இந்திய அழகிப் போட்டி வெற்றியாளர் ஆவார்.

தொழில்
------

இவர் பாலிவுட் படங்களில் நடித்தார். இவர் தொலைக்காட்சி நிகழ்ச்சிகளான சோப் ஓபரா, *மன்சில்* ஆகியவற்றில் நடித்தார். அவர் என்.டி திவாரிக்கு எதிராக பகுஜன் சமாஜ் கட்சி சார்பில் போட்டியிட்டார், ஆனால் தேர்தலில் தோல்வியடைந்தார். 

இவர் நகை வடிவமைப்பாளரும் ஆவார்.

தனிப்பட்ட வாழ்க்கை
------------------

அவர் இரண்டு முறை திருமணம் செய்து கொண்டார், முதலில் அவர் 19 வயதிலும். பின்னர் அரசியல்வாதியும், நிலங்களைப் பிரபலப்படுத்தி அவற்றை விற்பனை செய்யும் தொழில்முனைவருமான அக்பர் அகமதுவை மணந்தார்.  அவரது முதல் கணவரின் பெயர் ரியாஸ் இஸ்மாயில் ஆகும்.

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2003-10-24 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2013-01-26 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
**சோக்ரா திருவிழா** (Sogra Festival) இந்தியாவின் அசாம் மாநிலத்தில் திவா  இனக்குழு மக்களால் கொண்டாடப்படும் ஒரு திருவிழாவாகும். இத்திருவிழா சாகுபடி பருவத்தின் தொடக்கத்தைக் குறிக்கிறது.  திருவிழாவின் போது கிராம பூசாரி அல்லது லோரோ, மிந்தாய் லெகேவா என்ற ஒரு சடங்கு செய்கிறார். இந்த சடங்கில், லோரோ பல்வேறு தெய்வங்களின் பெயர்களையும், கடந்த காலத்தில் நடந்த நிகழ்வுகளையும் பாடுகிறார். இந்நிகழ்வு பல மணிநேரங்களுக்குத் தொடரலாம். பாராயண விழா நள்ளிரவில் லோரோவின் இல்லத்தில் பிசை எனப்படும் கிராமப் பெரியவர்கள் மற்றும் பந்தை கேல் எனப்படும் இளைஞர் குழு முன்னிலையில் நடைபெறுகிறது.

திருவிழா நேரம்
--------------

சோக்ரா திருவிழா மார்ச்சு மற்றும் ஏப்ரல் மாதங்களில் கொண்டாடப்படுகிறது. இது ஆம்கா, அம்சாய், அம்ரி, மர்சோங் மற்றும் உலும்புய் போன்ற கிராமங்களில் கொண்டாடப்படும் வசந்த விழா என்றும் அழைக்கப்படுகிறது.  இவை சோக்ரா திருவிழாவைக் கொண்டாடும் பாரம்பரியத்தை பராமரிக்கும் நான்கு வேர் கிராமங்களாகும். பொதுவாக இது புதன்கிழமை தொடங்கி திங்கள் வரை தொடர்கிறது. இந்த நாட்களில் இளைஞர்கள் விழாவையொட்டி பல்வேறு நிகழ்ச்சிகளில் தீவிரமாக ஈடுபடுகின்றனர்.

வரலாறு
------

சோக்ரா திருவிழாவின் தோற்றம் குறித்து திவா மக்களிடத்தில் தற்போதுள்ள ஒரு புராணக்கதையின் இரண்டு வெவ்வேறு பதிப்புகள் உள்ளன.  அம்சாய் கிராமத்துடன் தொடர்புடைய ஒரு பதிப்பின் படி, இந்த திருவிழா மசிபோர் சாக்ரா என்ற அனாதை சிறுவனால் அறிமுகப்படுத்தப்பட்டது. கதையின்படி, ஒரு நாள் மசிபோர் மலைகளில் சுற்றித் திரிந்தபோது, பனியைப் போன்ற சில அசாதாரண வெள்ளைப் பூக்களைக் கண்டார். கிராமத்து பெரியவர்கள் பூக்களை பற்றி அறிந்ததும், இது கடவுளின் பரிசு என்று நினைத்து, அதை ஒரு மத விழாவாக கொண்டாட முடிவு செய்தனர். அந்தச் சிறுவன் சாக்ரா குலத்தைச் சேர்ந்தவன் ஆதலால் அவனுடைய குலத்தின் பெயரால் இந்த விழாவுக்குப் பெயரிடப்பட்டது. மார்சோங்கு குழுவுடன் தொடர்புடையதாகும். கதையின் மற்றொரு பதிப்பில் ஒரு நாள் சாரிபகாய், தாலியா, தோக்ரியா மற்றும் பலகோங்கோர் போன்ற மற்ற கடவுள்களுடன் ஒரு கூட்டத்தில் அமர்ந்திருந்தபோது, வானத்திலிருந்து ஒரு கொத்து மலர்கள் விழுந்தன என்று கூறுகிறது. பூக்கள் மிகவும் அழகாக இருந்தன, எனவே தாலியா அவற்றை தன்னுடன் எடுத்துச் சென்று தனது கிராமத்து சிறுவர்களுக்கு கொடுத்தார். நடனமாடத் தொடங்கிய குழந்தைகளை மலர்கள் வெகுவாகக் கவர்ந்தன. அவர்களின் மகிழ்ச்சியைக் கண்டு தேவர்கள் விழாவைக் கொண்டாட முடிவு செய்தனர். சோக்ரா திருவிழா முதலில் அம்சையில் நடத்தப்பட்டதாகக் கூறப்படுகிறது.

மேற்கோள்கள்
-----------

1. ↑  Expert, NE Travel (2020-04-19). "THE TIWA TRIBE". *NE Tribe* (ஆங்கிலம்). 2021-10-23 அன்று மூலம் பரணிடப்பட்டது. 2021-11-17 அன்று பார்க்கப்பட்டது.
2. ↑  "SOGRA MISAWA BEING CELEBRATED BY THE TIWA COMMUNITY - INSIDE NE" (ஆங்கிலம்). 2021-11-17 அன்று பார்க்கப்பட்டது.
3. ↑  "Tiwa Community Festivals Issues and analysis @ abhipedia Powered by ABHIMANU IAS". *abhipedia.abhimanu.com* (ஆங்கிலம்). 2021-11-17 அன்று பார்க்கப்பட்டது.
4. ↑  Patar, Raktim (2021-02-14) (in en). *The Tiwa Ethnohistory*. Notion Press. பன்னாட்டுத் தரப்புத்தக எண்:978-1-63745-518-0. .
**2-சயனோகுவானிடின்** *(2-Cyanoguanidine)* என்பது C2H4N4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடின் சேர்மத்திலிருந்து வழிப்பொருளாக வருவிக்கப்படும் நைட்ரைல் சேர்மம் இதுவாகும். சயனமைடினுடைய இருபடிச் சேர்மமாகவும் இது கருதப்படுகிறது. சயனமைடில் இருந்தே 2-சயனோகுவானிடின் தயாரிக்கப்படுகிறது. இதுவொரு நிறமற்ற திண்மமாகும். தண்ணீர், அசிட்டோன், ஆல்ககால் போன்ற முனைவுக் கரைப்பான்களில் 2-சயனோகுவானிடின் கரைகிறது. பென்சீன், எக்சேன் போன்ற முனைவற்ற கரிமக் கரைப்பான்களில் இது கரைவதில்லை.

தயாரிப்பும் பயனும்
------------------

சயனமைடுடன் ஒரு காரத்தைச் சேர்த்து சூடுபடுத்தி 2-சயனோகுவானிடினைத் தயாரிக்கிறார்கள். சயனமைடு சேர்மம் சிதைக்கப்படுவதால் மண்ணில் இது உருவாகிறது. 2-சயனோகுவானிடின், குவானிடின்கள், மெலாமைன்கள் போன்ற சேர்மங்களிலிருந்து பல்வேறு வகையான பயனுள்ள பொருட்கள் தயாரிக்கப்படுகின்றன. உதாரணமாக, அசிட்டோகுவானமைன், பென்சோகுவானமைன் போன்ற கரிமச் சேர்மங்கள் சயனோகுவானிடினுடன் நைட்ரைலைச் சேர்த்து ஒடுக்க வினைக்கு உட்படுத்துவதால் தயாரிக்கப்படுகிறது:

(H2N)2C=NCN + RCN → (CNH2)2(CR)N3.
சயனோகுவானிடினை மெது உரமாகவும் பயன்படுத்துகிறார்கள். முன்னதாக இது சில வெடிபொருட்களில் எரிபொருளாகப் பயன்படுத்தப்பட்டது. பிசின் தொழிற்சாலைகளில் ஈப்பாக்சி பிசின்களை நீராற்றும் முகவராகவும் பயன்படுத்துகிறார்கள்

வேதியியல்
---------

2-சயனோகுவானிடின் இரண்டு வகையான வடிவ மாற்றியங்களைக் கொண்டுள்ளது. இவை புரோட்டானேற்றத்திலும் நைட்ரைல் குழு இணைந்துள்ள நைட்ரசன் அணுவுடன் ஏற்பட்டுள்ள பிணைப்பிலும் வேறுபடுகின்றன. 

நைட்ரசன்களின் முறை சார்ந்த அமில கார வினை வழியாக உருவாகி இருமுனை அயனியாகவும் 2-சயனோகுவானிடின் காணப்படுகிறது.

இருமுனை அயனி வடிவிலிருந்து அமோனியா (NH3) நீக்கமும் தொடர்ந்து எஞ்சியுள்ள மைய நைட்ரசன் அணுவின் புரோட்டான் நீக்கத்தாலும் டைசயனமைடு [N(CN)2]− எதிர்மின் அயனி உருவாகிறது.

மேற்கோள்கள்
-----------

1. 1 2  Thomas Güuthner (2006). "Cyanamides". *Ullmann's Encyclopedia of Industrial Chemistry*.  Weinheim: Wiley-VCH. DOI:10.1002/14356007.a08\_139.pub2.
2. ↑   "Amino Resins". *Ullmann's Encyclopedia of Industrial Chemistry*. (2012). Wiley-VCH. DOI:10.1002/14356007.a02\_115.pub2.
3. ↑  J. K. Simons, M. R. Saxton (1953). "Benzoguanamine". *Organic Syntheses* **33**: 13. doi:10.15227/orgsyn.033.0013.

புற இணைப்புகள்
--------------

* International Chemical Safety Card 0650
* OECD document பரணிடப்பட்டது 2017-05-17 at the வந்தவழி இயந்திரம்
* Entry at chemicalland21.com
*இராசபாளையம் தங்கப்பூ சடையாரம்* என்பது திருமணத்தின் போது மணப்பெண்களுக்குச் சூட்டப்படும் ஒரு அலங்காரப் பொருள் ஆகும். இவை காலங்காலமாக விருதுநகர் மாவட்டம் இராசபாளையம் பகுதியில் கைவேலைப்பாடுகளுடன் தயார் செய்யப்படுகிறது. இந்த அலங்காரப்பொருள் கோவில்களில் அம்மன் ஊர்வலத்திலும் சாமிக்குச் சூட்டப்பட்டு ஊர்வலமாக எடுத்துச்செல்லப்படுகிறது.

முக்கியத்துவம்
--------------

ராஜபாளையம் பகுதியில் வாழும் ராஜூக்கள் அவர்களின் கல்யாணத்தில் மணப்பெண்களுக்குக் கூந்தலை அலங்கரிக்க தங்கப்பூ ஜடையாரம், குஞ்சங்கள் போன்றவற்றைப் பயன்படுத்திக் கல்யாண ஊர்வலம் நடத்துவார்கள்.

செய்யும் முறை
-------------

சுத்த தங்கத்தைத் தகடாக முதலில் மாற்றி பின்னர் பலவகையான இரும்பு அச்சுக்களில் வைத்து 21 முதல் 23 வகையான தங்கப்பூக்கள் தயாரிக்கப்பட்டு இவற்றின் மேல் நாகர், கிருஷ்ணர் போன்ற தெய்வங்களின் உருவங்களும் பதிக்கப்படுகின்றன.

ஏற்றுமதி
--------

இந்த *ராஜபாளையம் ஜடையாரங்கள்* சிங்கப்பூர், லண்டன், அமெரிக்கா போன்ற வெளி நாடுகளுக்கும் ஏற்றுமதி செய்யப்படுகிறது.

மேற்கோள்
--------

1. ↑  வெளிநாடுகளுக்கு ஏற்றுமதியாகும் ராஜபாளையம் தங்கப்பூ ஜடையாரம்: இயந்திரம் இல்லாத கைவேலைப்பாடு
**நைட்ரோ அசிட்டிக் அமிலம்** *(Nitroacetic acid)* என்பது (NO2)CH2CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பதிலீடு செய்யப்பட்ட இந்த கார்பாக்சிலிக் அமிலம் நைட்ரோ மீத்தேன் தயாரிக்கப் பயன்படும் ஒரு முன்னோடிச் சேர்மமாகும். வேதித் தொகுப்பு வினைகளில் வினையாக்கியாகவும் இழுவைப் பந்தயங்களில் ஓர் எரிபொருளாகவும் நைட்ரோ அசிட்டிக் அமிலம் பயன்படுகிறது.

தயாரிப்பு
---------

குளிர்ந்த சிறிதளவு கார நீர்க்கரைசலில் குளிர்ந்த குளோரோ அசிட்டிக் அமிலத்தை சேர்த்து தொடர்ந்து நீரிய சோடியம் நைட்ரைட்டு கரைசலை கலப்பதன் மூலம் நைட்ரோ அசிட்டிக் அமிலத்தை தயாரிக்க முடியும். கரைசலை அதிக காரமாக்காமல் பார்த்துக் கொள்வதும் சோடியம் கிளைக்கோலேட்டு உருவாக விடாமல் கரைசலை குளிர்ச்சியாக வைத்துக்கொள்வதும் இச்செயல் முறையின் போது கவனத்தில் கொள்ள வேண்டிய முக்கியமான நடவடிக்கைகளாகும்.

வினைகள்
-------

நைட்ரோமீத்தேன் தயாரிப்பில் நைட்ரோ அசிட்டிக் அமிலம் பயன்படுத்தப்படுகிறது. இவ்வினையில் தொடர்புடைய உப்பு 80 பாகை செல்சியசு வெப்பநிலையில் வெப்ப கார்பாக்சில் நீக்கம் அடைந்து கார்பன் டை ஆக்சைடை வெளியிடுகிறது.

மேற்கோள்கள்
-----------

1. ↑  Dippy, J. F. J.; Hughes, S. R. C.; Rozanski, A. (1959). "498. The dissociation constants of some symmetrically disubstituted succinic acids". *Journal of the Chemical Society (Resumed)*: 2492. doi:10.1039/jr9590002492.
ஹெய்டி **(Heidi) என்பது 2015 ம் ஆண்டு வெளிவந்த ஜெர்மனிய மொழி திரைப்படம் ஆகும்  குழந்தைகளுக்கான இந்த திரைப்படம் எழுத்தாளர் ஜோஹன்னா ஸ்பெரியின் ஹெய்டி என்ற புத்தகத்தின் கதைக்களத்தில் உருவானது  . இந்த திரைப்படத்தில் அணுக் ஸ்டெபன் ,ப்ருனோ கன்ஸ் , கத்ரினா ஸ்கட்லர் மற்றும் பலர் நடித்துள்ளனர் .**

கதை :
-----

ஸ்விட்சர்லாந்து ஆல்ப்ஸ் மலைத்தொடரில் உள்ள சிறிய கிராமத்தில் ஒரு சாதாரண பெண்ணாக  வளர்க்கப்படும் ஹெய்டி ஒரு கட்டத்தில் ப்ரான்க்பர்ட் நகரத்தில் ஒரு பணக்கார வீட்டில் வளர்க்கப்படுகிறார் ,ஆனால் திரும்பவும  அங்கே சக்கர நாற்காலி பயன்படுத்தும் நடப்பதில் சிரமம் உள்ள கிளாரா என்ற சிறிய பெண்ணின் ஒரு நல்ல தோழியாக மாறுகிறாள். அங்கே பராமரிப்பு பொறுப்பில் இருக்கும் பெண்மணி ஃபிளாரின் கண்டிப்புடன் இருக்கிறார் , இருந்தாலும் கிளாராவின் பாட்டி வெளியூரில் இருந்து வீட்டுக்கு வந்ததும் ஹெய்டி பற்றி புரிந்துகொண்டு நட்பாகவே இருக்கிறார் , கொஞ்சம் எழுதபடிக்கவும் கற்றுக்கொள்கிறாள் ,

ஹெய்டி அவளுடைய கிராமத்துக்கு செல்ல நினைப்பதால் திரும்பவும் கிராமத்துக்கே அழைத்து செல்லப்படுகிறாள். இதனால் கிளாரா வருத்தமாக இருப்பதால் சில நாட்களுக்கு பிறகு கிளாராவின் குடும்பத்தினர் அவளை ஹெய்டியின் சிறிய குடிசை வீட்டுக்கு அழைத்து செல்கின்றனர் , கொஞ்சம் நாட்கள் ஹெய்டியின் கிராமப்புற குடும்பத்தில் இருக்கும் கிளாரா மகிழ்ச்சியாக நாட்களை கழிக்கிறார் .

ஒரு முறை பட்டாம்பூச்சியை ஒரு சிறிய தொடர நினைத்த கிளாரா தன்னை அறியாமலே நன்றாக தானாகவே நடக்க முயற்சி செய்வதை பார்த்து சிறுவர்களான ஹெய்டி மற்றும் பீட்டர்  அதிசயப்படுகின்றனர். கிளாரா கொஞ்சம் கொஞ்சமாக நடக்க கற்றுக்கொள்கிறாள் , கிளாராவின் குடும்பத்தினரும் இதனால் நிறைய மகிழ்ச்சி அடைகின்றனர் , ஹெய்டி இப்போது பள்ளியில் படிக்கறாள் , வருங்காலத்தில் நிறைய கதைகளை எழுதவேண்டும் என்றும் ஆசைப்படுகிறாள்

நடிப்பு
-------

அணுக் ஸ்டெபன்- ஹெய்டி

ப்ருனோ கன்ஸ் - ஹெய்டியின் தாத்தா

கத்ரினா ஸ்கட்லர் - நகர்ப்புற இல்லத்தின் பராமரிப்பாளர்.

இசபெல்லா அட்மேன் - கிளாரா , ஹெய்டியின் நகர்ப்புற தோழி

தயாரிப்பு மற்றும் வெளியீடு
--------------------------

இந்த திரைப்படதின் காட்சிகள்  ஆல்ப்ஸ் மலைத்தொடரில் கெண்டன் ஆப் க்ரிஷன்ஸ் பகுதியில் இந்த திரைப்படம் 10 டிசம்பர் 2015 ம் ஆண்டு ஜெர்மனியில் வெளிவந்தது , திரைப்பட விமர்சனங்களை மற்றும் மதிப்புரைகளை தொகுத்து வழங்கும் இணையதளமான ரோட்டோன் டொமாடோஸ் இந்த திரைப்படத்துக்கு 100 மதிப்பெண் கொடுத்துள்ளது குறிப்பிடத்தக்கது.

  

  


1. ↑  "Heidi Book".
2. ↑  Anuk in Heidi
3. ↑  *Heidi*, 2019-01-02 அன்று பார்க்கப்பட்டது
4. ↑  "Heidi 2015 Cast". 2019-01-19 அன்று மூலம் பரணிடப்பட்டது. 2019-01-02 அன்று பார்க்கப்பட்டது.
5. ↑  *Heidi (2015)* (ஆங்கிலம்), 2019-01-02 அன்று பார்க்கப்பட்டது
**ராஜன் ஹூல்** (*Rajan Hoole*) இலங்கையின் மனித உரிமைகள் செயற்பாட்டாளரும் முன்னாள் யாழ்ப்பாணப் பல்கலைக்கழகக் கணித விரிவுரையாளருமாவார். இவர் 1988 ஆம் ஆண்டு ராஜினி திராணகமவுடன் இணைந்து மனித உரிமைகளுக்கான யாழ் பல்கலைக்கழக ஆசிரியர் சங்கத்தை தொடங்கினார். தற்போது இவர் தென்னிலங்கையிலிருந்து மனித உரிமை நடவடிக்கைகளை தொடர்ந்து செய்து வருகின்றார்.

வாழ்க்கைக் குறிப்பு
-------------------

ராஜன் கூல் யாழ்ப்பாணத்தைச் சேர்ந்த தமிழ்க் கிறிஸ்தவ பாதிரியாருடைய மகனாவார். பேராசிரியர் ரத்னஜீவன் ஹூல் இவரது சகோதரர் ஆவார். ராஜன் கூல் தன்னுடைய மாணவப் பருவத்தில் இலங்கைத் தமிழரசுக் கட்சியின் ஆதரவாளராகவும் தந்தை செல்வநாயகத்தில் நம்பிக்கை உடையவராகவும் இருந்தார். 1977 ஆம் ஆண்டு தமிழர்களுக்கு எதிராக நடந்த வன்முறை நிகழ்வுகளை அடுத்து அரசியல் அமைப்புகளில் ஈடுபடத் தொடங்கினார். பின்னர் லண்டனுக்கு உயர்கல்வி கற்கச் சென்ற கூல் 1985ஆம் ஆண்டு யாழ்ப்பாணம் திரும்பினார். யாழ்ப்பாண பல்கலைக்கழகத்தில் கணிதவியல் விரிவுரையாளராக இணைந்த கூல் *சண்டே ரிவிவ்* (Saturday Review) என்ற ஆங்கில பத்திரிகையில் பகுதி-நேர ஆசிரியராகவும் பணியாற்றினார்.

1986 ஆம் ஆண்டு ராஜினி திராணகமவும் *சிறிதரனும்* தங்களின் உயர் கல்வியை முடித்துக் கொண்டு லண்டனிலிருந்து யாழ்ப்பாணம் திரும்பினார்கள். இதையடுத்து இவர்களோடு ஒன்று சேர்ந்த கூல், 1989 ஆம் ஆண்டு முறிந்த பனை என்னும் ஆங்கில நூலை எழுதி வெளியிட்டார். அதே ஆண்டில் மனித உரிமைகளுக்கான யாழ் பல்கலைக்கழக ஆசிரியர் சங்கத்தையும் ஆரம்பித்தார். 1989 செப்டம்பர் 21 இல் ராஜினி பணிக்கு செல்லும் வழியில் சுட்டுக் கொல்லப்பட்டார். 1990 ஆம் ஆண்டு இரண்டாவது ஈழப்போர் தொடங்கியதும் மனித உரிமைகளுக்கான யாழ் பல்கலைக்கழக ஆசிரியர் சங்கத்தின் ஏனைய உறுப்பினர்கள் உயிர் அச்சுறுத்தல் காரணமாக யாழ்ப்பாணத்தை விட்டு தென்னிலங்கைக்கு தப்பிச் சென்றார்கள். கூலின் பல்கலைக்கழக வேலையும் பறிபோனதால் அவரும் தென் இலங்கைக்கு குடிப்பெயர்ந்தார்.

விருதுகள்
---------

பன்னாட்டு மன்னிப்பு அவை, மனித உரிமைகள் கண்காணிப்பு உட்பட 11 முக்கிய பன்னாட்டு மனித உரிமைகள் அமைப்புகள் இணைந்து வழங்கும் மனித உரிமைச் செயற்பாட்டாளர்களுக்கான 2007 ஆம் ஆண்டு மார்ட்டின் என்னல்ஸ் விருது இவருக்கு வழங்கப்பட்டுள்ளது. இதன இவர் புருண்டியைச் சேர்ந்த மற்றுமொரு மனித உரிமைச் செயற்பாட்டாளர்ரான கிளேவர் ம்போனிம்ப்பா, கோபாலசிங்கம் சிறிதரன் என்பர்களுடன் இணைந்து பெற்றுக் கொண்டார்.

வெளியீடுகள்
-----------

1. முறிந்த பனை - The Broken Palmyrah (1989, Co author, Harvey Mudd College California)

2. Sri Lanka: The Arrogance of power; Myth, Decadence and murder (2000, UTHR, Colombo)

ஆதாரங்கள்
---------

1. 1 2 3  "தமிழ் அறிமுகம்". 2011-09-29 அன்று மூலம் பரணிடப்பட்டது. 2006-11-19 அன்று பார்க்கப்பட்டது.
2. ↑  PBS ராஜன் பற்றிய கருத்துக்கள்
3. ↑  2007 ஆம் ஆண்டு மார்ட்டின் என்னல்ஸ் விருது பற்றிய பிபிசி தமிழ் செய்திகள்
4. ↑  2007 ஆம் ஆண்டு மார்ட்டின் என்னல்ஸ் விருது பற்றிய பிபிசி ஆங்கில செய்திகள்
**ஹர்பட் சட்கிலிஃப்** (*Herbert Sutcliffe*, பிறப்பு: நவம்பர் 24 1894, இறப்பு: சனவரி 22 1978),  இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் 754 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில்  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

ஆரம்பகால வாழ்க்கை
-----------------

சம்மர் பிரிட்ஜ், வடக்கு யார்க்ஷயரில் ஹெர்பர்ட் சட்கிளிஃப் 24 நவம்பர் 1894 அன்று பிறந்தார் .இவரது பெற்றோர் வில்லி மற்றும் ஜேன் சுட்க்ளிஃப். ஹெர்பர்ட் ஆகியோரின் மூன்று மகன்களில் இரண்டாவது குழந்தையாகப் பிறந்தார். இவரது சகோதரர்கள் ஆர்தர் மற்றும் பாப் ஆவர். இவரது வீட்டிற்கு அருகிலுள்ள டாக்ரே வங்கிகளில் ஒரு மரத்தூள் ஆலையில் பணிபுரிந்த வில்லி சுட்க்ளிஃப், ஒரு தீவிர துடுப்பாட்ட வீரர் ஆவார். இவர் சங்களுக்காக துடுப்பாட்டம் விளையாடினார்.

ஹெர்பர்ட் குழந்தையாக இருந்தபோது இவரது குடும்பம் புட்ஸிக்கு குடிபெயர்ந்தது, அங்கு வில்லியின் தந்தை *கிங்ஸ்* நில உரிமையாளராக இருந்தார். வில்லி *பப்பில்* பணிபுரிந்தார் மற்றும் பரவலாக அறியப்பட்ட புட்ஸி செயின்ட் லாரன்ஸ் துடுப்பாட்டசங்கத்தில் துடுப்பாட்டம் விளையாடினார். இவர் ரக்பி கால்பந்தும் விளையாடியுள்ளார், மேலும் ஒரு ரக்பி போட்டியின் போது ஏற்பட்ட காயம் 1898 இல் இவரது மரணத்திற்கு வழிவகுத்தது. 

இவரது குடும்பம் மீண்டும் டார்லிக்கு குடிபெயர்ந்தது. இவரது மூன்று அத்தைகளும் உள்ளூர் சபை தேவாலயத்தின் அர்ப்பணிப்புள்ள உறுப்பினர்களாக இருந்ததால், மூன்று சிறுவர்களும் அங்கு மத போதனைகளைப் பெற்றனர். ஹெர்பர்ட் வாழ்நாள் முழுவதும் உறுதியான கிறிஸ்தவராக இருந்தார். இளைஞனாக இருந்த போது ஞாயிறு பள்ளி ஆசிரியராக இருந்த இவர், தேவாலய அணிக்காக விளையாடியபோது துடுப்பாட்டவீரராக முதலில் கவனிக்கப்பட்டார். 

ஹெர்பர்ட் 1908 ஆம் ஆண்டில் 13 வயதில் பள்ளியை விட்டு வெளியேறினார். மேலும் காலணி நிறுவனத்தில் ஒரு "*கிளிக்கர்*" ஆக பயிற்சி பெற்றார்.1911 ஆம் ஆண்டில், இவருக்கு ஒரு உள்ளூர் ஜவுளி ஆலையில் எழுத்தர் வேலைவாய்ப்பைப் பெற்றார்.

முதல் தரத் துடுப்பாட்டம்
------------------------

யார்க்சயர் துடுப்பாட்ட அணிக்காக சட்க்ளிஃப் முதல் தரத் துடுப்பாட்டப் போட்டியில் தேர்வானார். ஆனால் போர் வந்ததனால் இவரின் முதல் போட்டி தாமதமானது. இறுதியாக அவருக்கு வாய்ப்பு வந்தபோது அவருக்கு 24 வயது. மே 1919 இல், அப்போது அதிக பலம் கொண்ட அணியாக கருதப்பட்ட 1 வது லெவன் அணிக்கு எதிராக கவுண்டியின் 2 வது லெவன் அணிக்காக விளையாடினார். அந்தப் போட்டியில் 51 ஓட்டங்கள் எடுத்தார். இவரது விளையாடும் திறன் சிறப்பாக இருந்ததாக *யார்க்ஷயர் போஸ்டில்* இவர் இடம் பெற்றார். அதன்பிறகு இவர் மீண்டும் 2 வது லெவன் அணிக்காக விளையாடியதில்லை.  யுத்தத்தின் பின்னர் யார்க்ஷயரின் முதல் கவுண்டி வாகையாளர் போட்டி மே 26 மற்றும் 27 ஆகிய தேதிகளில் பிரிஸ்டலில் க்ளூசெஸ்டர்ஷைர் துடுப்பாட்ட அணிக்கு எதிராக நடந்தது. அதில் நாணய சுழற்சியில் வெற்றி பெற்ற பின்னர் இவர் ஆறாவதாக களம் இறங்கினார். அந்தத் தொடரின் முதல் போட்டியில் 11 ஓட்டங்களை எடுத்தார். மொத்தமாக 271 ஓட்டங்கள் எடுத்தார். அந்தப் போட்டியில் 63 ஓட்டங்கள் மற்றும் ஓர் ஆட்டப் பகுதியில் அந்த அணி வெற்றி பெற்றது.

சான்றுகள்
---------

1. ↑  Hill, p.14.
2. ↑  Hill, p.14.
3. ↑  Hill, p.16.
4. ↑  Hill, p.35.
5. ↑  "Gloucestershire v Yorkshire 1919". CricketArchive. 5 June 2010 அன்று பார்க்கப்பட்டது.
**நைட்ரோனியம் பெர்குளோரேட்டு** *(Nitronium perchlorate)* என்பது NO2ClO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் நைட்ரைல் பெர்குளோரேட்டு மற்றும் நைட்ராக்சில் பெர்குளோரேட்டு என்ற பெயர்களாலும் அழைக்கப்படுகிறது. பெர்குளோரேட்டு எதிர்மின் அயனிகளும் நைட்ரோனியம் நேர்மின் அயனிகளும் சேர்ந்து இச்சேர்மத்தை உருவாக்குகின்றன. நிறமற்ற ஒற்றைச்சரிவு படிகங்களாக உருவாகும் இச்சேர்மம் நீருறிஞ்சும் தன்மையுடன் வலிமையான ஆக்சிசனேற்றியாகவும் நைட்ரோயேற்ற முகவராகவும் செயல்படுகிறது. கரிமச் சேர்மங்களுடன் தொடர்பு கொண்டவுடன் இது உடன் தீப்பற்றும் தன்மையைப் பெறுகிறது.

திட ஏவூர்தி எரிபொருளாகப் பயன்படுத்த நைட்ரோனியம் பெர்குளோரேட்டு ஆய்வு செய்யப்படுகிறது. 1963 ஆம் ஆண்டில் தாமசு என். கிகார்சியா இவ்வெரிபொருளுக்கான காப்புரிமைக்காக முயற்சித்தார். இருப்பினும் இச்சேர்மத்தின் வினைத்திறனும் பல பொருள்களுடன் பொருந்தாத தன்மையும் இப்பயன்பாட்டிற்கு தடையாக உள்ளன. உலர் அமோனியா வாயுவைச் செலுத்தி தளத்தில் தயாரிக்கப்படும் அமோனியம் நைட்ரேட்டு மீது நைட்ரோனியம் பெர்குளோரேட்டை மேற்பூச்சாகப் பயன்படுத்தி ஆய்வு செய்யப்பட்டு பின்னர் காப்புரிமை வழங்கப்பட்டது. 

பல்லிணைதிறன் நேர்மின் அயனிகளுடன் ஒரு மாசுவாக சேர்ப்பதன்மூலம் நைட்ரோனியம் பெர்குளோரேட்டின் சிதைவு வீதத்தை மாற்ற இயலும். 

நைட்ரோனியம் பெர்குளோரேட் மற்றும் அம்மோனியம் பெர்குளோரேட்டு ஆகியவை விகிதவியல் அளவுகளில் உலோகமல்லாத எரிபொருட்களுடன் எரிக்கப்பட்டால் அவை புகையை வெளியிடுவதில்லை. பொட்டாசியம் பெர்குளோரேட்டு மற்றும் பிற உலோக குளோரேட்டுகள் திண்மப் பொருட்களாக இருப்பதால் அவற்றின் துகள்களில் புகைப்படலத்தை உருவாக்குகின்றன. அனைத்து வகையான பெர்குளோரேட்டுககைக் காட்டிலும் நைட்ரோனியம் பெர்குளோரேட்டானது ஒரு வலிமையான ஆக்சிசனேற்றியாகும். இதை எளிதாக வெடிக்கச் செய்யவும் முடியும் .

மேற்கோள்கள்
-----------

1. ↑  Thomas N. Scortia. NITRONIUM PERCHLORATE PROPELLANT COMPOSITION, USPTO patent number 3575744, filed Mar 27, 1963; issued Apr 20, 1971; assignee: United Aircraft 5 Corporation.
2. ↑  Diebold, James P. (17 April 1973). Encapsulation of Nitronium Perchlorate Employing Ammonia to Form Ammonium Perchlorate. பரணிடப்பட்டது 2016-03-03 at the வந்தவழி இயந்திரம் (Patent) Department of the Navy, Washington DC. Accession Number: AD0164909.
3. ↑  NITRANIUM PERCHLORATE REACTION RATE ALTERATION. USPTO patent number 3770527.
4. ↑  Thiokol Propulsion: Rockets Basics - A Guide to Solid Propellant Rocketry பரணிடப்பட்டது 2008-05-15 at the வந்தவழி இயந்திரம். Checked 2009-06-18.
**ராஜலட்சுமி** என்பவர் 13 அக்டோபர் 1983 இல் பிறந்த மலையாளப் பின்னணிப் பாடகி ஆவார். இவர் 1994 இல் இருந்து தென் இந்திய மொழிகளான தமிழ், மலையாளம் மற்றும் கன்னட மொழிகளில் பாடுகிறார். இவர் 2009 ஆம் ஆண்டில் ஷாஜி என். கருண் இயக்கிய குட்டிஸ்ராங்க் என்ற திரைபபடத்தில் பாடியதற்காக சிறந்த பாடகிக்கான தேசிய விருதுக்கு பரிந்துரை செய்யப்பட்டார். 2011 இல் கேரளா மாநில திரைப்பட விருது, 2004 மற்றும் 2014 ஆம் ஆண்டுகளில் சிறந்த பின்னணி பாடகருக்கான கேரள மாநில சங்கீதா நாடக அகாடமி விருது, 2017 இல் மழவில் மங்கோ இசை விருது மற்றும் 2018 இல் பிளவர்ஸ் இசை விருது போன்ற விருதுகளை வென்றுள்ளார்.

தனிப்பட்ட வாழ்க்கை
------------------

ராஜலட்சுமி அக்டோபர் 13 ஆம் தேதி எரானகுளத்தில் ஒரு இசைக் குடும்பத்தில் பிறந்தார். இவரது தாயார் பார்வதி 60களின் ஒரு பாடகி ஆவார். இதனால் இவரின் திறைமைக்கு சிறுவயதிலே அங்கீகாரம் கிடைத்தது. இவர் தனது பள்ளிப்படிப்பை எலூரில் உள்ள செயின்ட் ஆன் ஆங்கில நடுத்தர மேல்நிலைப்பள்ளி மற்றும் எர்ணாகுளம் அரசு பெண்கள் மேல்நிலைப்பள்ளியில் பயின்றார். எர்ணாகுளம் புனித தெரசா கல்லூரியில் ஆங்கில இலக்கியத்தில் இளங்கலை பட்டம் பெற்றார். நவம்பர் 24, 2004 ஆம் ஆண்டில் அபிராம் கிருஷ்ணன் என்பவரை திருமணம் செய்துகொண்டார். இவர்களுக்கு ஆர்யன் என்ற ஒரு மகன் உண்டு.

தொழில் வாழ்க்கை
---------------

ராஜலட்சுமி தனது ஒன்பது வயதில் மேடை இசை நிகழ்ச்சியான டான்சன் மியூசிக், கொச்சின் கலாபவன், கொச்சின் மெலடிஸ், சி.ஏ.சி. போன்ற நிகழ்ச்சிகளில் நூற்றுக்கணக்கான குழந்தை நட்சத்திரங்களில் ஒருவராக தோன்றினார். இவர் கே. ராகவன், ரவீந்திரன், ஜான்சன், ஜெர்ரி அமல்தேவ், சியாம், உசெப்பச்சன், மோகன் சீதார ஜெயா (விஜயா), வித்தியாசாகர், ஷரெட், எம். தேவ், கோபி சுந்தர், ஜாசி கிஃப்ட், அப்சல் யூசாஃப், ஸ்டீபன் தேவசி, ரோனி ரபேல் போன்ற இசையமைப்பாளர்களின் இசையில் 1000க்கும் மேற்பட்ட இசை ஆல்பங்களில் பாடியுள்ளார்.

முதல் மலையாளத் தொலைக்காட்சி இசைப் போட்டியான தூர்தர்ஷனின் ஹம்சத்வானி என்ற நிகழ்ச்சியின் மூலம் இவர் மிகப்பவும் பிரபலமானர். 2006 இல் இயக்குனர் ஜெயராஜ் இயக்கிய *அஷ்வாரூடன்* என்ற திரைப்படத்தின் மூலம் இசையமைப்பாளர் ஜாசி கிஃப்ட் என்பவரால் திரைப்படத்துறைக்கு அறிமுகப்படுத்தப்பட்டார். ஆனால் 2009 இல் வெளியான *ஓர்குகா வல்லப்பொஜம்* என்ற திரைப்படத்தின் மூலம் இவர் புகழ் பெற்றார். இந்த திரைபபடத்திற்கு இசையமைப்பாளர் *எம்.ஜெயச்சந்திரன்* என்பவர் இசை அமைத்துள்ளார். இவர் அமெரிக்கா, கனடா, ஜெர்மனி மற்றும் ஐக்கிய இராச்சியம் போன்ற பல நாடுகளின் மேடை நிகழ்ச்சிகளில் கே. ஜே. யேசுதாஸ், எஸ். பி. பாலசுப்பிரமணியம், எம். ஜி. ஸ்ரீகுமார், ஹரிஹரன், உதித் நாராயண், சித்ரா, எம்.ஜெயச்சந்திரன், சுஜாதா மோகன், போன்ற பல பிரபல பாடகர்களுடன் சேர்ந்து பல பாடல்கள் பாடியுள்ளார்.

தமிழில்
-------

இவர் 2005 இல் வெளியான சந்திரமுகி என்ற திரைப்படத்தில் *கொக்கு பறபற* என்ற பாடலை திப்பு, மாணிக்க விநாயகம் ஆகியோருடன் இணைத்து பாடினார். இதன் தெலுங்கு பதிப்பிலும் இவரே பாடியுள்ளார்.

விருதுகள்
---------

* கேரள மாநில திரைப்பட விருது 2010 - சிறந்த பாடகி
* முதல் வெல்லினக்ஷத்திரம் விருது 2010
* கேரள மாநில சங்கீதா நாடக அகாடமி விருது 2014
* மழவில் மங்கோ இசை 2017
* பிளவர்ஸ் இசை விருது 2018

### மேற்கோள்கள்

1. ↑  "Debutant directors sweep Kerala state awards". www.newindianexpress.com. 16th May 2012 அன்று பார்க்கப்பட்டது. Check date values in: `|accessdate=` (உதவி)
**சோடச இலட்சுமி** என்பவர்கள் பதினாறு வகையான இலட்சுமிகளாவர்.  சோடச என்றால் 16 என்று பொருளாகும். அட்ட இலட்சுமிகள் என்பவர்கள் எட்டு வகையான இலட்சுமிகளாவர். இவர்கள் ஒவ்வொருவருக்கும் இரண்டு தலைகள் உள்ளன. அதனால் ஒவ்வொரு தலையையும் ஒரு இலட்சுமி என்ற வகையில் இந்த பதினாறு இலட்சுமிகள் கூறப்படுகிறார்கள். 

திருவரங்கம் அம்மா மண்டபத்தில் உள்ள அட்டலட்சுமி மண்டபத்தில் இந்த பதினாறு இலட்சுமிகளும் சுதை சிற்பமாக உள்ளனர்.

சோடச இலட்சுமிகள்
----------------

1. சவுந்தர்ய இலட்சுமி
2. சவுபாக்கிய இலட்சுமி
3. கீர்த்தி இலட்சுமி
4. வீர இலட்சுமி
5. மேதா இலட்சுமி
6. விஜய இலட்சுமி
7. சந்தான இலட்சுமி
8. மேதா இலட்சுமி
9. வித்யா இலட்சுமி
10. துஷ்டி இலட்சுமி
11. புஷ்டி இலட்சுமி
12. ஞான இலட்சுமி
13. சக்தி இலட்சுமி
14. சாந்தி இலட்சுமி
15. சாம்ராஜ்ய இலட்சுமி
16. ஆரோக்கிய இலட்சுமி
17. அன்ன இலட்சுமி

சோடச இலட்சுமி விரதம்
--------------------

பதினாறு வகையான இலட்சுமிகளை வழிபடுதலை சோடச மகாலட்சு விரதம் என்று அழைக்கின்றனர். வளர்பிறை அஷ்டமியிலிருந்து தொடர்ந்து 16 நாட்கள் ஒவ்வொரு இலட்சுயையும் வழிபடுகின்றனர். சிலர் இரண்டு நாட்களுக்கு ஒரு அட்ட லட்சுமியை எடுத்து பூசை செய்வதும் உண்டு. இந்த வழிபாட்டால் செல்வம் பெருகும் என்பது நம்பிக்கையாகும்.

சோடச இலட்சுமி யாகம் இந்து சமயக் கோயில்களில் செய்யப்படுகின்றன.

ஆதாரங்கள்
---------

1. 1 2 3  மகாலட்சுமி விரதம் தினமலர் பக்திமலர் – 01.09.2016 பக்கம் 23-24
2. ↑  "அஷ்டமி தேய்பிறை சிறப்பு யாக பூஜை".
யோகசார பௌத்த தத்துவத்தை நிறுவிய வசுபந்து
**யோகசாரம்** மகாயான பௌத்தத்தின் ஒன்பது பிரிவில் சிறப்பாக கருதப்படும் இரண்டு உட்பிரிவுகளில் ஒன்றாகும். மற்றொன்று மாத்தியமிகம் ஆகும். யோகசாரப் பிரிவை நிறுவியவர் *அசங்கர்* மற்றும் வசுபந்து எனும் உடன் பிறந்தவர்கள் ஆவர்.யோகசார நெறியில் உள்ளத்தில் உருகிப் புத்தரின் அருளைப் பெற்று உய்ய வழி காண்பது *யோகசாரத்தின் கொள்கை* ஆகும். [1]

கொள்கைகள்
---------

யோகசார பௌத்தர்கள் கருத்துப் பொருள் உண்மைவாதிகள் (Idealists). உள்ளத்தின் விரிவே உலகமாகத் தோன்றுகிறது. **சர்வம் புத்திமயம் ஜெகத்** என்பது யோகசாரத்தின் கொள்கை. 

புற உலகை பொய்யெனத் தள்ளும் யோகசாரா விஞ்ஞானவாதிகள் மனோ விஞ்ஞானமாகிய கந்த விஞ்ஞானத்தையும், அது அடங்கியிருக்கும் வியாபகப் பொருளாகிய ஆலய விஞ்ஞானத்தையுமே உள்பொருளெனக் கொண்டவர்கள். இவ்விரண்டும் முறையே சீவாத்மா பரமாத்மாவுடன் ஒப்பிடத்தக்க வகையில் அமைந்துள்ள இத்தத்துவம் உலகம் சூனியமயம் என்பதை எதிரொலித்த இத்தத்துவத்தை பின்னர் ஆதிசங்கரர் கையாண்டதால் பிற்காலத்தவர் ஆதிசங்கரரை **பிரசன்ன பௌத்தர்**, அதாவது வாழும் புத்தர் என நகையாடினர்.

பௌத்தத்தின் ஆறு அணிகலங்கள்
--------------------------

புத்தரின் உபதேசங்களை மக்கள் முன்னிலையில் விளக்கி பெருமை சேர்த்த அறுவரில் யோகசாரம் கொள்கை நிறுவிய வசுபந்துவும் ஒருவர். மற்றவர்கள் நாகார்ஜுனர், ஆரியதேவர், அசங்கர், திக்நாகர் மற்றும் தர்மகீர்த்தி ஆவர். இந்த அறுவரை பௌத்த சமயத்தில் அணிகலன்களாக குறிப்பர். [2]

மேற்கோள்கள்
-----------

1. ↑
2. ↑
**சோசரி** (Sorcery) எனப்படுவது ஐஓஎஸ் இயங்குதளங்களில் இயங்கக்கூடிய ஒரு கணனி விளையாட்டாகும். கதை சொல்லும் பாணியில் அமைந்த இந்த விளையாட்டு 2013ம் ஆண்டின் ஒரு சிறந்த விளையாட்டாக மாசபிள் இணையத்தளம் அறிவித்தது. ஐக்கிய இராச்சியத்தைச் சேர்ந்த கணனி விளையாட்டு வடிவமைப்பாளர் ஸ்டீவ் ஜக்சன் மற்றும் இன்கிள் எனும் நிறுவனங்கள் இணைந்து இந்த கணனி விளையாட்டை ஐஓஎஸ் இயங்குதளங்களுக்கு வெளியிட்டனர்.

விளையாட்டு முறை
---------------

அரசகாலத்தில் நடப்பது போன்ற கதை இந்த விளையாட்டிலே இடம்பெற்றுள்ளது. ஒரு வீரன் தனது ஊரில் இருந்து ஒரு கிரீடத்தை மீட்பதற்காக நீண்ட பயணத்தை ஆரம்பிக்கின்றான். இவன் போகும் வழியில் ஏற்படும் தடங்கல்கள் முடிவுகள் போன்றவற்றை வீரன் சார்பாக விளையாட்டை விளையாடுபவர் எடுக்க வேண்டும். விளையாட்டை விளையாடுபவர் எடுக்கும் முடிவிற்கு ஏற்ப விளையாட்டை தொடரும் அல்லது முடித்துக்கொள்ளும் நிலை ஏற்படும்.

பாகம் இரண்டு
------------

பாகம் ஒன்றின் வெற்றியைத் தொடர்ந்து பாகம் இரண்டும் வெளியிடப்பட்டு வைக்கபட்டது. பாகம் இரண்டு தற்போது ஐடியூன்ஸில் பதிவிறக்கிக்கொள்ளக்கூடிய நிலையில் உள்ளது.

பாகம் ஒன்றின் கதை முடியும் இடத்தில் இருந்து பாகம் இரண்டின் கதை ஆரம்பிக்கின்றது. பாகம் ஒன்று மற்றும் பாகம் இரண்டு ஆகியவை இரண்டு செயலிகள் என்ற காரணத்தால் பாகம் ஒன்றில் விளையாடி முடிக்கும் போது சேமித்த பண்டங்கள் முதலியவற்றை பாகம் இரண்டிற்கு மாற்றக்கூடிய வசதியை செயலியில் வழங்கியுள்ளார்கள். அதாவது பாகம் ஒன்றின் முடிவில் பயனர் விரும்பினால் ஒரு இரகசியக்குறியீட்டைக் உருவாக்கிக்கொள்ளலாம். இந்த இரகசியக்குறியீடு ஒவ்வொரு பயனருக்கும் தனித்துவமானது என்பதுடன் இதில் பயனர் விளையாட்டு விபரங்களும் சேமிக்கப்பட்டிருக்கும். மேகக்கணிமைமூலம் விபரங்கள் சேமிக்கப்பட்டிருப்பதனால் பாகம் இரண்டு ஆரம்பிக்கும்போது பாகம் ஒன்றின் குறியீட்டைக் கொடுத்து அங்கிருக்கும் தரவுகளை இங்கே பெற்றுக்கொள்ளலாம்.

பாகம் மூன்று மற்றும் நான்கு எதிர்காலத்தில் வெளியிடப்படவுள்ளமையும் குறிப்பிடத்தக்கது. மேலும் ஆண்ட்ராய்டு இயங்குதளத்தில் இயங்கும் கருவிகளுக்கும் இந்த விளையாட்டு எதிர்காலத்தில் வெளியிடப்படவுள்ளது.

உசாத்துணைகள்
------------

1. ↑  Steve Jackson’s Sorcery! for iPad and iPhone
2. ↑  "The 10 Best Mobile Games of 2013". மாசபிள். 12 திசம்பர் 2013. 15 திசம்பர் 2013 அன்று பார்க்கப்பட்டது.
3. ↑  "Sorcery! 2 by Inkle". 15 திசம்பர் 2013 அன்று பார்க்கப்பட்டது.
**இளவேனில்** (இறப்பு: 2, சனவரி. 2021) என்பவர் தமிழ்நாட்டைச் சேர்ந்த ஒரு தமிழ் எழுத்தாளர், திரைக்கதை ஆசிரியர், ஓவியர், திரைப்பட இயக்குநர், பத்திரிக்கையாசிரியர் ஆவார்.

வாழ்க்கை
--------

இளவேனில் தமிழ்நாட்டின், தூத்துக்குடி மாவட்டம், கோவில்பட்டியைச் சேர்ந்தவர் ஆவார். இவர் தன் 14 வயதில் வீட்டைவிட்டு சென்னைக்கு ஓடிவந்துவிட்டார். பொது உடைமை சிந்தனையில் பற்றுகொண்ட எழுத படிக்கத் தெரியாத ஒரு சரக்குந்து ஓட்டுநருக்கு கார்ல் மார்க்சு, மாக்சிம் கார்க்கி ஆகியோரின் நூல்களை படித்துக் காட்டியபோது இவருக்கு இலக்கியம் அறிமுகமானது. இவர் *கார்க்கி*, *பிரகடனம்*, *நயன்தாரா* ஆகிய சிற்றிதழ்களை நடத்தியுள்ளார். 
மேலும் *நந்தன், மக்கள் செய்தி, தாய்நாடு, தென்னகம்* போன்ற இதழ்களில் பத்திரிக்கையாளராக இருந்துள்ளார்.

பாரதி குறித்த பார்வை
--------------------

இவர் சுப்பிரமணிய பாரதிபாரதியை அங்கீகரிக்கவில்லை. *இந்தியாவின் சகல வர்க்கங்களும் தீபாராதனை நடத்துகிற மகாமகா-மகாகவி பாரதியின் இமாலயப் படைப்புக் கூட, பாட்டாளி வர்க்கத்திற்காக இப்போதுதான் பேனா பிடிக்கிற ஒரு நர்ஸ்ரிக் கவிஞனின் நாலாந்தரக் கவிதைக்கு முன் குப்பை என்று மிகுந்த ஆரவாரத்துடன் சொல்வோம்* என்றும் 1972-ல் இளவேனில் எழுதியுள்ளார்.

இயக்கிய திரைப்படங்கள்
---------------------

* உளியின் ஓசை

மறைவு
-----

தமிழ்நாட்டின் தலைநகரான சென்னை சாலிகிராமத்தில் வசித்து வந்த இளவேனில் மாரடைப்பு காரணமாக 02 சனவரி 2021 அன்று காலமானார்.

எழுதிய நூல்கள்
--------------

* ஆத்மா என்றொரு தெருப்பாடகன்
* இங்கேயும் ஒரு பூ மலரும் (புதினம்)
* இளவேனில் கவிதைகள்
* ஒரு ரஷ்ய மூளை எனபதாலா
* எனது சாரளத்தின் வழியே
* கவிதா
* காருவகி (வரலாற்று புதினம்)
* கார்கி என்னும் புயற்பறவை
* புயலுக்கு இசை வழங்கும் பேரியக்கம்
* புரட்சியும், எதிர்ப்பு புரட்சியும்
* வாளோடும் தேன் சிந்தும் மலர்களோடும்
* 25 வெண்மணித் தெரு

குறிப்புகள்
-----------

1. ↑  எழுத்தாளர் இளவேனில் மறைவு- நக்கீரன் ஆசிரியர் அஞ்சலி!, nakkheeran.in, 2021 சனவரி 3
2. ↑  எழுத்தாளர் இளவேனில் மறைவு.. பேரா. சுப. வீரபாண்டியன் ஆழ்ந்த இரங்கல், tamil.oneindia.com. 2021 சனவரி 3
3. ↑  வாழ்க்கை அழைக்கிறது 04: இரும்பல்ல; காந்தம்!, கட்டுரை, இளவேனில், 2017 திசம்பர் 7
4. ↑  இளவேனில்: சிவந்து கருத்த சிந்தனை நதி!, கட்டுரை, மேனா உலகநாதன், இந்து தமிழ் (நாளிதழ்), 2021 சனவரி 5
5. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 168–174. 13 நவம்பர் 2021 அன்று பார்க்கப்பட்டது.
6. ↑  எழுத்தாளர் இளவேனில் மரணம், indianexpress.com, 2021 சனவரி 3
தேவர்கள் மனித உருவில் நடமாடுவதாக நம்பினர். தேவர்களைத் தெய்வம் எனவும் வழங்குவர். தேவர் சூடிய பூவில் வண்டு மொய்க்காதாம். மக்கள் சூடிய பூவில் வண்டு மொய்க்கும். தெய்வம் சூடிய அணிகலன்கள் அவர்களது உடலோடு ஒன்றிக் கிடக்குமாம். மக்கள் செய்யப்பட்ட அணிகலன்களைப் பூண்டிருப்பார்கள். வள்ளி என்பது பெண்ணின் முலையிலும் தோளிலும் கொடி போல் எழுதப்படுவது. தெய்வங்களுக்கு வள்ளி எழுதப்பட்டிருக்காது. மனிதன் சூடிய பூ வாடிவிடும். தெய்வம் சூடிய பூ வாடுவதில்லை. மாந்தர்ரின் கண்கள் சுழலும், இமைக்கும். தேவரின் கண்கள் சுழல்வதில்லை, இமைப்பதில்லை. மாந்தர்க்கு அச்ச உணர்வு தோன்றும். தேவர்களுக்கு அது தோன்றுவதில்லை. (மற்றும் மனிதனுக்கு வியர்வை தோன்றும். தேவர்க்கு வியர்வை இல்லை)

கடவுளுக்குக் கால்கள் நிலத்தில் பாவுவதில்லையாம். 

தனியே நிற்கும் அழகியைப் பார்க்கும் ஒருவன் இவள் தேவதையோ என ஐயுறும்போது இங்குக் காட்டப்பட்ட வேறுபாடுகளால் நிற்பவள் மண்மகள் என உணர்ந்துகொள்வானாம். இலக்கியங்களில் இப்படி ஒரு கற்பனை நிகழ்வு.

அடிக்குறிப்பு
-------------

1. ↑  
வண்டே இழையே வள்ளி பூவே  

கண்ணே அலமரல் இமைப்பே அச்சம் என்று  

அன்னவை பிறவும் ஆங்கண் நிகழ  

நின்றவை களையும் கருவி என்ப - தொல்காப்பியம், களவியல் நூற்பா 4
2. ↑  கால் நிலம் தோயாக் கடவுள் - நாலடியார் கடவுள் வாழ்த்து
3. ↑  
அணங்குகொல் ஆய்மயில் கொல்லோ கனங்குழை  

மாதர்கொல் மாலும் என் நெஞ்சு. - திருக்குறள்